EkBass/fiwiki-20250220-pages-articles huggingface dataset:
Zemgale

Zemgale tai Semigallia (, , ) on historiallinen alue pääosin nykyisessä Latviassa. Joskus siihen luetaan myös Liettuan puolisia alueita. Alueen nimi on semgallien heimosta. Zemgale sijaitsee Latvian eteläosissa Liettuan rajalla Väinäjoen vasemmalla puolella. Alueen tärkein kaupunki on Jelgava. ==Katso myös== *Selonia *Kuurinmaa *Latgale *Vidzeme Luokka:Latvian historialliset alueet
Vidzeme

Vidzeme on yksi Latvian historiallisista alueista. Idässä ja kaakossa se rajoittuu Latgalen alueeseen, etelässä Zemgaleen, lännessä Itämereen ja pohjoisessa Viroon. Valmieraa pidetään alueen de facto -keskuksena. ==Maantiede== Vidzemen kokonaispinta-ala on 15 346 km2 ja siellä asui vuonna 2003 arviolta 251 665 asukasta. Alueen suurimmat kaupungit ovat Valmiera, Cēsis, Alūksne, Gulbene, Madona ja Valka. Alueen läpi virtaavat Väinäjoki, Salatsijoki, sekä Aiviekste- ja Pededzejoet. Alueen suurimmat järvet ovat Lubāns, Burtnieks, Alūksne, Alauksts, Inesis ja Ungurs. ==Historia== Vanhimmat löydetyt merkit asutuksesta alueelta ovat 7 000 vuotta vanhoja. Lähellä Mazsalacan kaupunkia on Pohjois-Euroopan laajimmat kivikautiset hautauslöydöt. Ennen historiallista aikaa aluetta asuttivat latgallit idässä ja liiviläiset lännessä lähellä rannikkoa sekä Väinäjoen varsilla syvemmällä sisämaassa. Lisäksi nykyisen Cēsisin kaupungin alueella asui vendejä. Viikingit liikehtivät alueella, mutteivät alistaneet sitä pysyvästi valtaansa. 1100-luvulla alueelle tuli saksalaisia kauppiaita. Kauppiaita seurasivat lähetyssaarnaajat, joista ensimmäisiä oli Meinhard, josta tuli vuonna 1187 Liivinmaan piispa. Meinhardin kuoltua hänen seuraajansa Bertold joutui vaikeuksiin alueen asukkaiden kanssa ja hänet tapettiin taistelussa vuonna 1197. Bertoldin seuraaja Albert von Buxhövden onnistui kukistamaan paikallisten vastarinnan ja vakiinnuttamaan asemansa alueella. Alueen asukkaat käännytettiin kristinuskoon ja myöhemmin he taistelivat saksalaisten puolella virolaisia vastaan. Saksalaiset perustivat vuonna 1201 Vidzemen lounaisnurkkaan Väinäjoen suulle tukikohdan, josta muodostui Riian kaupunki. Saksalaisen ritarikunnan romahtamisen jälkeen vuonna 1559 alue päätyi Puola- Liettualle, joka taas luovutti sen Ruotsille 1629 Altmarkin rauhassa. Ruotsalaiset läänittivät suuren osan alueesta omalle ylimystölleen. Venäjän keisarikunta valtasi alueen suuren Pohjan sodan aikana ja sai sen omakseen Uudenkaupungin rauhassa 1721. Suuren Pohjan sodan aikana alueella liikkui ryöstelevien sotilasjoukkojen lisäksi ruttoepidemia, joka tappoi suuren osan väestöstä. Ensimmäisessä maailmansodassa alue oli Saksan keisarikunnan miehittämä. Maailmansodan loputtua saksalaiset joukot saivat asetettua Latviaan itselleen myötäisen hallituksen, jonka tavoitteena oli alueen pitäminen saksalaisten käsissä. Vidzemen Valkassa taas perustettiin Latvian väliaikainen kansallisneuvosto, joka päätti 30. tammikuuta 1918 muodostaa riippumattoman ja demokraattisen Latvian valtion sisältäen kaikki latvialaisten asuttamat alueet . Virolaiset ja latvialaiset voittivat saksalaisjoukot, jotka perääntyivät alueelta. Vuonna 1940 Neuvostoliitto kaappasi Latvian ja sen tilalle perustettiin Latvian sosialistinen neuvostotasavalta. Saksalaiset valtasivat alueen vuonna 1941 operaatio Barbarossan aikana, mutta perääntyivät taas vuonna 1944. Tämän jälkeen alue pysyi neuvostovallan alla aina vuoteen 1991, jolloin Latvia itsenäistyi uudelleen. ==Katso myös== *Liivinmaa ==Lähteet== == Aiheesta muualla == Luokka:Latvian historialliset alueet
Ujoudesta, yksinäisyydestä

Ujoudesta, yksinäisyydestä on psykiatrian erikoislääkärin Juhani Mattilan kirjoittama kirja. Kirja on ensimmäinen suomalainen tietokirja ujoudesta. Aiemmin ujoutta on käsitelty Suomessa vain ohimennen ja pinnallisesti. Kirja jakautuu kolmeen osaan: # Ujous # Piiloutuja # Matka tunteisiin Luokka:Kirjat psykologiasta Luokka:Suomalaiset tietokirjat Luokka:Vuoden 2005 kirjat
Jerry Francisco

Jerry T. Francisco oli yhdysvaltalainen, Tennesseen osavaltion Shelby Countyn poliisin patologi ja tutkija, joka tuli tunnetuksi maailmanlaajuisesti suorittaessaan Elvis Presleyn ruumiinavauksen ja julkaistuaan kuolinsyyn mediallehttp://www.washingtonpost.com/wp-srv/style/longterm/elvis/epobit.htm. Francisco suoritti Presleyn ruumiinavauksen yhdessä Baptist Memorial Hospitalin ylilääkärin Eric Muirheadin, tohtori Noel Florredon ja Presleyn henkilääkärin George C. Nichopoulosin kanssa Baptist Memorial Hospitalissa suoraan kuolleeksi julistamisen jälkeen. Francisco ilmoitti välittömästi järjestetyssä lehdistötilaisuudessa Presleyn kuoleman johtuneen sydämen rytmihäiriöstä. ==Lähteet== Luokka:Yhdysvaltalaiset lääkärit
Jalasjärven kirkko

Jalasjärven kirkko on Kurikan seurakuntaan kuuluvan Jalasjärven kappeliseurakunnan kirkko Kurikan Jalasjärvellä. Se on länsitornillinen ristikirkko, rakennettu vuosina 1799–1800. Eteishuoneet poikkisakaroiden päihin rakennettiin vuonna 1803. Kirkko liitettiin vuonna 1993 valtakunnallisesti merkittäviin kulttuurihistoriallisiin ympäristöihin.Museovirasto, viitattu 21.7.2010 Kirkon on suunnitellut kirkonrakentaja Salomon Köhlström. Kirkossa on noin 1 000 istumapaikkaa. Nykyinen alttaritaulu on Alexandra Frosterus-Såltinin maalaama ”Kristuksen kirkastuminen” vuodelta 1906.Jalasjärven seurakunta, viitattu 21.7.2010 Kirkon aiempi, Mikael Topeliuksen vuonna 1805 maalaama alttaritaulu on myös tallella. Kirkossa on Pohjanmaan ja Satakunnan raja-alueille tyypillisesti ristikirkkoon kiinteästi liittyvä tapulimainen kellotorni. Tornissa on kolme kelloa, jotka on valettu vuosina 1733, 1751 ja 1817. Kirkossa on 38-äänikertaiset sähköpneumaattiset urut vuodelta 1957. Ne on rakentanut Kangasalan urkutehdas. ==Kuvia== Tiedosto:Altar painting.Jalasjarvi of Finland.ojp.jpg|Alexandra Frosterus-Såltin: Jalasjärven kirkon alttaritaulu (1906) Tiedosto:JJ Pro Patria.jpg|Sankarihaudat Pro Patria 1939–1944 Tiedosto:JPat27.jpg|Jääkäripataljoona 27:n joukoissa kuolleet jalasjärveläiset jääkärit. == Katso myös == *Koskuen kirkko ==Lähteet== ==Aiheesta muualla== * Kirkko Luokka:Kurikan kirkkorakennukset Luokka:Suomen puiset ristikirkot Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1700-luvulla rakennetut rakennukset ja rakennelmat Luokka:Suomen 1800-vuosikymmenellä rakennetut kirkot
Alive

Alive voi viitata seuraaviin: __NOTOC__ ==Kirjallisuudessa== * Alive: The Story of the Andes Survivors, vuonna 1974 julkaistu kirja vuoden 1972 Andien lento-onnettomuudesta ==Elokuvissa== * Elossa (engl. Alive), Frank Marshallin ohjaama elokuva vuodelta 1993 * Alive, vuonna 2002 ilmestynyt japanilainen kauhuelokuva * Alive, vuonna 2020 ilmestynyt korealainen kauhuelokuva ==Musiikissa== * Alive!, Kiss-yhtyeen livealbumi * Alive (in concert), laulajatar Axelle Redin livealbumi vuodelta 2000 * Alive 1997, elektronikayhtye Daft Punkin albumi vuodelta 1997 * Alive, suomalaisen rockyhtyeen Krakataun albumi vuodelta 1988 * Alive, Jennifer Lopezin kappale albumilta J to Tha L-O!: The Remixes * Alive, kappale Pearl Jamin debyyttialbumilta Ten * Alive, Kate Ryanin albumi vuodelta 2006 * Alive, Kate Ryanin kappale * Alive, Lazy Bonezin albumi vuodelta 2015 * Alive, kristillisen rockyhtyeen P.O.D.:n kappale * Alive, Krewellan kappale vuodelta 2012 * Alive, Vincent Buenon kappale, Itävallan edustaja Eurovision laulukilpailussa 2020 * Alive, Beastie Boysin kappale albumiltaan The Sounds of Science * Alive Records, levy-yhtiö * Alive, Nekromantixin kappale levyltä Demons are girls best friend, vuodelta 1996 ==Tietokonepeleissä== * Alive, vuonna 2007 julkaistava toimintaseikkailupeli
Hillsiden kuristaja

Hillsiden kuristaja (The Hillside Strangler) on vuonna 2004 julkaistu kauhutrilleri. Elokuvan ohjasi Chuck Parello, ja pääosissa ovat C. Thomas Howell ja Nicholas Turturro. Elokuva perustuu tositapahtumiin: 1970-luvulla serkukset Angelo Buono ja Kenneth Bianchi murhasivat ja raiskasivat ainakin kymmenen prostituoitua. Bianchi istuu edelleen 118 vuoden vankeusrangaistusta, ja Buono kuoli vankilassa vuonna 2002. Elokuva kertoo Kennethistä, joka yrittää epätoivoisesti poliisiksi mutta turhaan. Äitinsä kannustamana hän päättää vaihtaa paikkakuntaa ja muuttaa asumaan serkkunsa Angelon luokse. Aluksi elo Los Angelesissa näyttää hyvältä ja Kenneth tutustuu kauniiseen Claireen. Rahan puute vaivaa serkuksia, ja he päättävät aloittaa seuralaispalvelun. He pakottavat kaksi nuorta tyttöä työhön ja ansaitsevat rahaa, mutta ei mene kauankaan, kun hanke kariutuu. Masentunut kaksikko alkaa purkaa aggressioitaan huoriin ja sinkkunaisiin. == Näyttelijät == Lähde: == Lähteet == == Aiheesta muualla == * * * Luokka:Vuoden 2004 yhdysvaltalaiset elokuvat Luokka:Yhdysvaltalaiset jännityselokuvat Luokka:Yhdysvaltalaiset kauhuelokuvat Luokka:Sarjamurhaajaelokuvat
Auli Toivanen

Auli Toivanen (s. 1. maaliskuuta 1938) on suomalainen sisätautiopin emeritaprofessori. Hän toimi Turun yliopiston sisätautiopin apulaisprofessorina vuodesta 1977 vuoteen 1988 ja professorina vuosina 1988-2001\. Toivanen ja hänen aviomiehensä professori Paavo Toivanen ovat keskittyneet tutkimustyössään kahteen aihepiiriin: valkosolujen erilaistumiseen ja bakteerien aiheuttamaan niveltulehdukseen. Heidän valkosolujen erilaistumista käsittelevä tutkimuksensa mahdollisti luuytimensiirtojen aloittamisen Turussa vuonna 1982. Turun Yliopiston tiedote luettu 6.7.2007 Toivanen ja hänen puolisonsa Toivanen palkittiin vuonna 2004 Carol Nachman -palkinnolla. Palkinto myönnetään nivelreuman syntymekanismien selvittämiseen ja hoitoon liittyvästä tutkimuksesta. Palkinto on toiseksi arvostetuin lääketieteen alan palkinto Saksassa.Turun sanomat luettu 6.7.2007 Molemmille on myös myönnetty Suomen Valkoisen Ruusun I luokan ritarimerkki. ==Lähteet== Luokka:Suomalaiset lääkärit Luokka:Turun yliopiston professorit Luokka:Vuonna 1938 syntyneet Luokka:Elävät henkilöt Luokka:Suomalaiset professorit
Xiyouji

Xiyouji (; kirjaimellisesti ”Lännenmatkan muistelmat”) on yksi Kiinan kirjallisuuden neljästä suuresta klassisesta romaanista. Sen on oletettavasti kirjoittanut Ming-dynastian aikana Wu Cheng’en. Xiyoujin tunnetuimman englanninkielisen käännöksen ”Monkey” on kirjoittanut sinologian tuntija Arthur Waley. Tarina tunnetaan myös nimellä Journey to the West (Matka länteen). Xiyouji perustuu Xuanzang-nimisen buddhalaisen munkin matkaan Intiaan ja sieltä takaisin Kiinaan. Matkalla Intiaan Xuanzang kohtaa paljon haasteita. Kirja sisältää paljon taisteluja, loitsuja ja kuvailua eksoottisista maisemista. Sitä ei ole käännetty suomeksi. == Tarina == Armonjumalatar Guanyin valitsi Tripitakan eli Xuanzangin (Xuánzàng 玄奘 eli Tángsānzàng 唐三藏, kirjaimellisesti "Tang-dynastian kolme kokoelmaa" tai Sānzàng 三藏 eli "Kolme kokoelmaa" tai Tángsēng 唐僧 eli Tang-munkki, 602-664) hakemaan Intiasta buddhismin pyhiä kirjoituksia Kiinan kansan valistukseksi. Koska munkkia vaanivat pitkän matkan vaarat, paholaiset ja hirviöt, eikä munkki saa käyttää väkivaltaa edes itsepuolustukseen, Guanyin valitsi munkille neljä matkatoveria. === Hahmot === Sun Wukong (perint. 孫悟空; yksinkert. 孙悟空; pinyin: Sūn Wùkōng; Wade-Giles: Sun Wu-k'ung), joka tunnetaan paremmin apinakuninkaana, on Kiinan taruston rakastetuimpia hahmoja. Hän osaa muuntautua 72 erilaiseen muotoon. Xiyoujissa hänellä on käytännössä pääosa. Zhu Bajie (perint. 豬八戒; yksinkert. 猪八戒; pinyin: Zhū Bājiè; Wade-Giles: Chu Pa- chieh; kirjaimellisesti "kahdeksan kiellon sika") on puoliksi ihminen ja puoliksi sika. Hän rakastaa syömistä, juomista ja naisia. Sha Wujing (沙悟凈; pinyin: Shā Wùjìng; Wade-Giles: Sha Wu-ching; kirjaimellisesti "puhtauden tiedostamisen hiekka") on punatukkainen, osittain kalju hurjimus, jonka kaulaa koristi yhdeksän hänen aikaisemmin tappamansa Intiaan pyhiä kirjoituksia hakemaan pyrkineen munkin pääkalloa. Yulong Santaizi (perint. 玉龍三太子; yksinkert. 玉龙三太子; pinyin: Yùlóng Sāntàizǐ) oli Lohikäärmekuninkaan kolmas poika, jota oli rangaistu isänsä helmen polttamisesta. Hän toimi munkki Tripitakan ratsuna. == Katso myös == * Punaisen huoneen uni (Honglou meng) * Jinpingmei * Shui hu zhuan * Sanguo yanyi == Lähteet == Luokka:Kiinalaiset romaanit Luokka:Seulonnan keskeiset artikkelit
Puhun Brunon kanssa

Puhun Brunon kanssa () on Italian diktaattorin Benito Mussolinin vuonna 1941 kirjoittama kirja, jossa hän käsittelee lentäjäpoikansa Bruno Mussolinin samana vuonna tapahtunutta onnettomuuskuolemaa. Suomeksi teoksen julkaisi Otava vuonna 1943. Sen käänsi italiasta Marjatta Tissari. Kirjan suomenkielisessä laitoksessa on 119 sivua. Se on ainoa suomeksi julkaistu Mussolinin teos. == Tarina == Kirja alkaa Bruno Mussolinin kuolemasta 7. elokuuta 1941. Kirja kertoo Bruno Mussolinin elämästä ja sitä kautta Benito Mussolinin perheen elämästä. Bruno syntyi Milanossa 22. huhtikuuta 1918. Italia oli tuolloin I maailmansodassa. Syntymän aikaa Benito Mussolini otti osaa sotaan lehtimiehenä kuvaten, kun jokin tehdas lahjoitti talkootyöllä tehdyn tykin asevoimille. Vuonna 1929 perhe muutti Roomaan, Benito Mussolinin fasistien saadessa kasvavaa valtaa Italiassa. Bruno kävi lukiota ja kirjoitteli koulun lehteen salanimellä jännitystarinoita. Urheilu ja elokuvien katselu kiinnostivat enemmän kuin lukeminen. Kirja paljastaa Beniton, entisen sosialistin, elämänilon varallisuuden kasvaessa - aamuiset ratsastusretket, pojalle metsästysretkiä Afrikkaan ja laivaristeilyjä (2. luokan hytti, kirja väittää), koko perhe rakastaa teatteria, oopperaa jne. Kirja kertoo fasistien lapsiin suuntautuneesta kasvatuksesta: pienille oli balillat, isommille avantgardistit, ohjatut univormupukuiset lapsiryhmät. 1938 Bruno avioitui Gina Rupertin kanssa ja avioliitosta syntyi 6. maaliskuuta 1940 tytär Marina. Pääosa kirjasta kertoo Brunon elämästä sotilaslentäjänä. Hän osallistui Etiopian valloitukseen. Myöhemmin hän pyrki ennätyslentoihin Vihreät päästäiset-koneilla (Sorci verdi tarkoittaa italiassa jotain hyvin harvinaista). Ne olivat S.79-koneita, jotka ryhmänä lensivät maailmanennätyksiä Italian sisäisillä lennoilla. Seuraavaksi lennot suuntautuivat Etelä-Amerikkaan - Rio de Janeiroon asti. Tämän jälkeen Bruno sai tehtäväkseen rakentaa Italiasta Etelä-Amerikkaan yltävän lentolinjan. Kap Verde oli välilaskupaikka. Afrikassa Brunolla oli aikaa käydä elefantinmetsästykselläkin. Hän otti osaa Maltan ja Kreikan pommituksiin lentäen CANT Z.1007 bis-pommikoneella. Bruno Mussolini kuoli 7. elokuuta 1941, kun hänen ohjaamansa Piaggio P-108-koneen nousussa moottori sammui ja kone syöksyi alas. == Lähteet == Luokka: Italialaiset kirjat Luokka: Vuoden 1943 kirjat
Inkoinen

thumb|Yleiskuva Krookilan kotiseutukeskuksesta. Kuvassa tuulimylly ja rakennuksia. Inkoinen on Raision kaupunginosa, joka rajoittuu Turun Pernoa vasten. Siellä toimii kaupungin jätevedenpuhdistamo, ja Naantalin pikatie sekä Turun ohikulkutie menevät sen läpi. Inkoisissa on pienteollisuutta ja pientaloasutusta. Museokohde Krookilan kotiseutukeskus sijaitsee Inkoisissa. Se on Turun rajan vieressä. == Yleistietoa == Inkoisen kaupunginosaan kuuluvat asuinalueet ovat Metsäaron asuinalue, Inkoisen pientaloalue ja Krookila. Vuonna 2015 Inkoisessa asui 2132 asukasta, eli 8,7 prosenttia Raision väestöstä.http://koti.ts.fi/asuminen/lahikuntien-arkea-yhteisollisyys- viehattaa/ Inkoisen kaupunginosan läpi kulkee Pernontie etelä–pohjoissuunnassa, ja länsi–itäsuunnassa Upalingontie. Inkoisen korkein kohta sijaitsee Pernontien varella Inkoisen kaupunginosan pohjoisissa osissa. Kohta on 39,4 metriä merenpinnan yläpuolella. == Palvelut == Alueella on sesonkiaikana toimiva puutarhaliike ja grillikioski. Inkoisissa toimii yksi ala-aste Krookilan koulu, jossa toimii vuosiluokat 1–2, lisäksi Metsäaron päiväkoti. Aivan alueen pohjoisosassa, Pernontien varrella sijaitsee leipomo- kahvila. == Asuinalueet == Metsäaron asuinalue on pientaloasutusta, mutta alueella on 10 kerrostaloa sekä pari rivitaloa. Päiväkodin vierustassa on leikkikenttä sekä pieni hiekkakenttä. Krookila on yksi Inkoisen asuinalueista. Alue on pääosin rivitalovoittoista, mutta rivitaloalueen itäpuolella ja pienteollisuusalueen kaakkoispuolella on myös omakotitaloja. Alueella on iso leikkikenttä ja sen vierustassa hiekkakenttä, joka on talvisin jäädytetty ja kentällä voi pelata esimerkiksi jääkiekkoa. Inkoisen pientaloalue on yksi Inkoisen asuinalueista. Alue sijaitsee Metsäaron asuinalueen ja Krookilan välissä. Alue on pääasiassa omakotitalovoittoista, mutta alueella on myös jokunen rivitalo. Upalinko on asumaton alue Raision että Turun rajamailla. == Lähteet == * * * http://koti.ts.fi/asuminen/lahikuntien-arkea-yhteisollisyys- viehattaa/ === Viitteet === Luokka:Raision kaupunginosat
Big Punisher

Christopher Lee Rios eli Big Pun (lyhennetty Big Punisher:sta) (10. marraskuuta 1971 – 7. helmikuuta 2000) oli yhdysvaltalainen hip hop -muusikko. Hänellä oli puertoricolaisia sukujuuria. Big Pun syntyi Bronxissa. Hän aloitti uransa tekemällä yhteistyötä muiden artistien, kuten The Beatnutsin ja Fat Joen kanssa. Hän sai sopimuksen sooloartistina ja julkaisi vuonna 1998 debyyttialbumin Capital Punishment. Se oli välitön menestys, myi platinaa ja nousi Billboardin 200-listan viidennelle sijalle. Levy oli myös ehdolla Grammy-palkinnon saajaksi. Big Pun oli jäsen ryhmässä Terror Squad. Big Pun kärsi aikuisiällään vaikeista ylipaino-ongelmista ja jätti kesken Duken yliopiston painonpudotusohjelman, hän painoi yli 300 kg. Hän sai 7. helmikuuta 2000 sydänkohtauksen White Plainsissa ja menehtyi vain 28 vuoden iässä. Postuumisti julkaistiin studioalbumit Yeeeah Baby (2000) ja Endangered Species (2001). == Lähteet == Luokka:Yhdysvaltalaiset hip hop -artistit Luokka:Vuonna 1971 syntyneet Luokka:Vuonna 2000 kuolleet
Võ Chí Công

Võ Chí Công (7. elokuuta 1912 Quảng Nam, Ranskan Indokiina – 8. syyskuuta 2011 Hồ Chí Minhin kaupunki, Vietnam) oli vietnamilainen kommunistipuolueen poliittinen vaikuttaja, joka toimi muun muassa maansa maatalousministerinä, varapääministerinä ja presidenttinä vuosina 1987–1992. Công syntyi Vietnamin keskisessä maakunnassa vuonna 1912. Hän liittyi Indokiinan kommunistiseen puolueeseen 1935, ja hiljalleen hän alkoi saada lisää arvostusta puolueensa sisällä. Vuodesta 1976 Công toimi vuoden ajan kalastusministerinä, ja sen jälkeen maatalousministerinä (1977–1978). Vuosina 1976–1982 hän toimi myös varapääministerinä. Vuodet 1987–1992 Công oli Vietnamin presidenttinä. Presidenttikauden jälkeen Công toimi vielä Vietnamin kommunistisen puolueen keskuskomitean neuvonantajana. Hän jätti politiikan 1996 ja esiintyi tuon jälkeen enää harvoin julkisesti. Viimeiset vuotensa Công sairasteli, hän kuoli sairaalassa Hồ Chí Minhin kaupungissa, 99-vuotiaana, syyskuussa 2011. == Lähteet == Luokka:Vietnamin presidentit Luokka:Kalastusministerit Luokka:Maatalousministerit Luokka:Vuonna 1912 syntyneet Luokka:Vuonna 2011 kuolleet
Mari-Leen

Mari-Leen Tikk (os. Kaselaan, s. 2. joulukuuta 1987 Tartto, Viron SNThttp://php.allstarz.ee/index.php?tegevus=vaata_artiste&id;=427 ) on virolainen laulaja. Hän on esiintynyt Viron euroviisuedustajana Suntribe- yhtyeessä vuoden 2005 kilpailuissahttp://www.diggiloo.net/?info.2005ee. Mari- Leenin debyyttialbumi Rahutu Tuhkatriinu ilmestyi loppuvuonna 2006 ja nousi Viron listan kärkeen ennen joulua. Albumin nimikkobiisi on vironnos suomalaisen Dingon hitistä Levoton Tuhkimo. Mari-Leen on opiskellut viulunsoittoa ja laulua. Hänellä on kolme veljeä. Mari-Leen kävi esiintymässä Helsingissä vuoden 2007 Euroviisujen yhteydessähttp://www.yle.fi/eurovision/main.php?id=4143. Toinen levy, laulajan synnyinvuoden mukaan nimettyhttp://www.sloleht.ee/index.aspx?id=284314 1987 ilmestyi kesäkuussa 2008. Joulukuussa 2011 Mari-Leen Kaselaan ilmoitti olevansa väsynyt laulamiseen ja haluavansa pitää tauon. Pian tämän jälkeen hän vetäytyi julkisuudesta. Helmikuussa Mari-Leenin kerrottiin avioituneen kaikessa hiljaisuudessa Hiidenmaalla maistraatissa hevoskasvattaja Joosep Tikun kanssa ja ottaneen tämän sukunimen Tikk. Elokuussa 2023 Mari Leen julkaisi pitkän hiljaiselon jälkeen singlen "Kiirendus" ja ilmaisi haluavansa jälleen palata musiikin pariin. Hän kertoi taukonsa aikana muun muassa opiskelleensa media- ja viestintätutkimukseen kuuluvaa imagologiaa Tallinnan yliopistossa. == Albumit == * * ==Lähteet== *allstarz.ee ===Viitteet=== ==Aiheesta muualla== * * (myös nimellä Mari-Leen_Kaselaan) Luokka:Virolaiset laulajat Luokka:Vuonna 1987 syntyneet Luokka:Elävät henkilöt
Tohtori tuli kaupunkiin

Tohtori tuli kaupunkiin (Dr. Quinn, Medicine Woman) on suosittu ja lukuisia Emmy-palkintoja voittanut yhdysvaltalainen draamasarja. Sarjaa esitettiin CBS:llä kuuden kauden ja 150 jakson verran. Sen ensiesitys Yhdysvalloissa oli 1. tammikuuta 1993 ja viimeinen jakso nähtiin 16. toukokuuta 1998. Sarjan pääosia näyttelivät Jane Seymour, Joe Lando, Chad Allen, Erika Flores (myöhemmin Jessica Bowman) ja Shawn Toovey. Sarjasta on tehty myös kaksi televisioelokuvaa. Sarja kertoo 1800-luvulla Bostonista pieneen villin lännen kaupunkiin muuttavasta Michaela Dr. "Mike" Quinnista, joka on isänsä kannustamana hankkinut lääkärin koulutuksen yhteiskunnan asettamista rajoituksista huolimatta. Michaelan elämä mutkistuu kun saa huolehdittavakseen kolme orpolasta. Luokka:1990-luvun yhdysvaltalaiset draamasarjat Luokka:Lännensarjat Luokka:CBS:n televisio-ohjelmat
Rahutu Tuhkatriinu

__NOTOC__ Rahutu Tuhkatriinu () on virolaisen laulajan Mari-Leenin ensimmäinen albumi, joka julkaistiin joulukuussa 2006. Albumin nimikappale ja ensimmäinen single on viroksi laulettu versio suomalaisen Dingon vuoden 1984 tunnetusta hitistä Levoton Tuhkimo. Se valmistui jo maaliskuussa 2006, mutta lupaa säveltäjä Neumannilta jouduttiin odottelemaan jonkin aikaa. Ilmestyttyään kappaleesta tuli Virossa suuri kesähitti ja myöhemmin koko vuoden eniten myyty kännykän soittoääni. Syyskuussa julkaistiin toinen single Suure linna inglid, josta myös tuli radio- ja klubihitti. Marraskuussa 2006 Mari-Leen esiintyi virolaisessa yökerhossa lavalla yhdessä vierailulla olleen Dingon kanssa. Yhteensä albumilta on julkaistu neljä singleähttp://www.u-pop.ee/artist/albumview/3416/album. Levynjulkaisutilaisuudessa Mari-Leen oli pukeutuneena Tuhkimon prinsessanvaatteisiin. Joulua edeltävällä viikolla albumi nousi Viron listan kärkipaikalle ja on myynyt kultalevyyn oikeuttavan määrän. Musiikki levyllä on Sven Lõhmusin käsialaa lukuun ottamatta nimikappaletta ja Õpetajaa, jonka on kirjoittanut Henri Laks ja alun perin esittänyt 1980-luvulla Seitsmes Meel. == Kappaleet == # Ausamad valed # Suure linna inglid # Ei tunne mind # Rahutu Tuhkatriinu # Õpetaja # 13 ja reede # Kiirteel # Roosa Pantri Diskoteek # Tulnukad mu rõdul # Sirutan tiivad # Outro # Suure linna inglid (remix) # Rahutu Tuhkatriinu (remix) == Arvostelut == * Findance.com: 10/10 == Lähteet == * u-pop.ee. === Viitteet === == Aiheesta muualla == * cdmarket.eu, ääninäytteitä * postimees.ee, artikkeli * u-pop.ee, artikkeli Luokka:Vuoden 2006 esikoisalbumit Luokka:Mari-Leenin albumit
Verónica Sánchez

Verónica Sánchez Calderón (s. 1. heinäkuuta 1977 Sevilla, Espanja) on espanjalainen näyttelijätär. Sánchez syntyi Sevillassa ja muutti myöhemmin Madridiin opiskelemaan näyttelemistä. Opintojensa loppupuolella hän teki muutamia teatterirooleja. Sánchezin saatua roolin elokuvasta Al sur de Granada (2003), josta hän sai myös parhaan uuden näyttelijän Goya-ehdokkuuden, Serranon perhe -televisiosarjan roolittaja kiinnostui hänestä ja tarjosi hänelle roolia perheen Eva-tyttärenä. Tästä roolistaan Sánchez nousi suuren yleisön tietoisuuteen ja sen takia Espanjan juorulehtien paparazzit ahdistelivat häntä. Serranon perheen ohella Sánchez teki elokuvarooleja ja jätti myöhemmin sarjan keskittyäkseen elokuviin. Hän onkin menestynyt elokuvanäyttelijänä ja on saanut useita palkintoehdokkuuksia rooleistaan. Hän harrastaa tanssia ja pitää runoudesta ja shoppailusta. Verónica on työskennellyt myös mallina. ==Filmografia== {|class="wikitable" style="font-size: 90%;" border="2" cellpadding="4" background: #f9f9f9; |- align="center" ! style="background:#B0C4DE;" | Vuosi ! style="background:#B0C4DE;" | Nimi ! style="background:#B0C4DE;" | Rooli ! style="background:#B0C4DE;" | Huomioita |- | rowspan="1"| 2003–06 | Serranon perhe | Eva Capdevilla Gómez | televisiosarja |- | rowspan="1"|2003 | Al sur de Granada | Juliana | CableACE-ehdokkuus Goya-ehdokkuus |- | rowspan="2"| 2004 | Mirados | Verónica | |- | El año de la garrapata | Ana | |- | rowspan="3"| 2005 | El Calentito | Sara | |- | Camarón | La Chispa | Goya-ehdokkuus |- | Los 2 lados de la cama | Marta | |- | rowspan="2"| 2006 | Genesis – tappajan jäljillä | Lola Casado | televisiosarja |- | Mia Sarah | Marina | |- | rowspan="1"| 2007 | Las 13 rosas | Julia | |- | rowspan="1"| 2009 | Gordos | Paula | Goya-ehdokkuus |- | rowspan="1"|2010 | Zenitram | Laura Arroyo | |- | rowspan="1"|2011 | 14 de abril. La República | Alejandra Prado | televisiosarja | |rowspan="1"|2017 |"Sodan aika. Tierra Gampo" |telvisiosarja |- | ===Teatteri=== *Un espíritu burlón (Noël Coward -sovitus, 1996) *Tierra (1997) *Lorca a escena (1998) *El zapatito mágico (1999) *Fin (1999) *Don Juan en los ruedos de Salvador Távora (2001) *Bodas de sangre ==Aiheesta muualla== * Luokka:Espanjalaiset näyttelijät Luokka:Vuonna 1977 syntyneet Luokka:Elävät henkilöt Luokka:Seulonnan keskeiset artikkelit
Kirkonisännöitsijä

Kirkonisännöitsijä on ortodoksisen kirkon hallintoon kuuluva toimihenkilö. Kirkonisännöitsijä on seurakunnanvaltuuston kolmivuotiskaudeksi valitsema seurakunnanneuvoston eli seurakunnan hallituksen itseoikeutettu jäsen; hän huolehtii kirkon rahavarojen ja muun omaisuuden hoidosta ja vastaa toimistaan neuvostolle. Kirkonisännöitsijä toimii valtuuston laatimien ja kirkollishallituksen vahvistaman ohjesäännön puitteissa. Tehtävä on palkaton kunniatehtävä. Tämä kaikki pätee myös rukoushuoneiden isännöitsijöihin, paitsi että he eivät ole itseoikeutettuja seurakunnanneuvoston jäseniä. Jos seurakunnassa - malliesimerkkinä Helsingissä - on useita kirkkoja, yksi niistä nimetään pääkirkoksi jonka isännöitsijä on neuvoston jäsen. Helsingissä tällainen kirkko on Uspenskin katedraali. Jos isännöitsijän tehtävää voi luonnehtia yleisesti, voidaan sanoa, että hän on kirkon vastaava hoitaja. Joskus kirkonisännöitsijä voidaan vihkiä lukijaksi tai alidiakoniksi tunnustuksena pitkästä työpanoksesta; samoin kiirastorstaina, jos seurakunnassa toimitetaan ns. Jalkojen pesu -palvelus jossa piispa symbolisesti pesee kahdentoista papin ja/tai kirkon toimihenkilön jalat, isännöitsijä on itseoikeutettu osanottaja, jos papiston jäseniä ei löydy tarvittavaa kahtatoista. Tällaisessa tapauksessa loput ei-papiston jäsenet ovat seurakunnan aktiivisesti kirkossa käyviä miespuolisia jäseniä, joskus myös valtuutettuja tai neuvoston jäseniä. Isännöitsijän apuna on suuremmissa kirkoissa 1 - 3 vahtimestaria, jotka puolestaan ovat palkattuja työntekijöitä; yleensä yksi on kokopäivätoiminen ja loput osa-aikaisia. Joissakin pienimmissä kirkoissa - kuten Lohjan työkeskuksen kotikirkossa - isännöitsijänä toimii kyseisen kirkon pappi. Venäjän vallan aikana saattoi sattua, että isännöitsijäksi valittiin varakas liikemies, joka pystyi käyttämään omia varojaan kirkon hyväksi. Tiettävästi tunnetuin tällainen on todellinen valtioneuvos, kauppias ja rakennusurakoitsija Jakov Longinpoika Tsernysev, joka toimi kahteen otteeseen Uspenskin katedraalin isännöitsijänä ja käytti runsaasti omia varojaan kirkon hyväksi. Hän oli myös kirkon rakentanut urakoitsija - ja veloitti työstään alle omakustannushinnan. Ei siis suurikaan ihme, että seurakunnan historiikissa entinen kirkkoherra isä Mikael Kasanko kutsuu valtioneuvos Tsernyseviä epiteetilä "seurakunnan suuri hyväntekijä". ==Lähteet== * Isä Ambrosius - Markku Haapio: Ortodoksinen kirkko Suomessa * Koukkunen - Kasanko: Helsingin ortodoksinen seurakunta 1827 - 1977 Luokka:Ortodoksisen kirkon käytännöt Luokka: Uskonnolliset ammatit
Kathleen McKane Godfree

Kathleen ”Kitty” McKane Godfree (7. toukokuuta 1896 Bayswater, Lontoo – 19. kesäkuuta 1992 Lontoo) oli brittiläinen naistennispelaaja ja sulkapalloilija. Hän voitti kaikkiaan viisi olympiamitalia Antwerpenin ja Pariisin olympialaisissa vuosina 1920 ja 1924. Godfree voitti Antwerpenin olympialaisissa 1920 kolme mitalia. Hän voitti pronssia naisten kaksinpelissä ja olympiakultaa nelipelissä parinsa Winifred McNairin kanssa. Pari voitti loppuottelussa Geraldine Beamishin ja Dorothy Holmanin erin 8–6, 6–4. Sekanelipelissä Godfree ja hänen parinsa Max Woosnam selviytyivät loppuotteluun, mutta hävisivät sen Suzanne Lenglenille ja Max Décugisille lukemin 4–6, 2–6. Godfree voitti Wimbledonin kaksinpelimestaruuden kahdesti. Vuoden 1924 loppuottelussa Helen Wills Moody vei ensimmäisen erän ja johti toista jo 4–1, mutta Godfree onnistui kuitenkin viemään tittelin. Godfreestä tuli 1925 ensimmäinen henkilö, joka on edennyt uransa aikana kaksinpelin loppuotteluun Ranskan ja Yhdysvaltain mestaruuskilpailuissa sekä Wimbledonissa. Sulkapallossa hän voitti vuosien 1920 ja 1924 välillä neljä siihen aikaan lajin epävirallisina maailmanmestaruuskilpailuina pidettyä All England -turnausta. Kitty ja hänen miehensä Leslie ovat ainoa sekanelinpelimestaruuden Wimbledonissa voittanut aviopari. Tämä tapahtui vuonna 1926. Godfree sai turnauksen satavuotisjuhlamitalin Wimbledonin keskuskentällä 1977. Hän ojensi voittajan pokaalin Martina Navrátiloválle 1986 naispelaajien Wimbledon-esiintymisten satavuotisjuhlan kunniaksi. International Tennis Hall of Fameen hänet hyväksyttiin 1978. == Grand Slam -finaalit kaksinpelissä == === Voitot (2) === Vuosi Turnaus Vastustaja loppuottelussa Loppuottelun tulos 1924 Wimbledon Helen Wills Moody 4–6, 6–4, 6–4 1926 Wimbledon (2) Lilí Álvarez 6–2, 4–6, 6–3 === Loppuotteluhäviöt (3) === Vuosi Turnaus Vastustaja loppuottelussa Loppuottelun tulos 1923 Wimbledon Suzanne Lenglen 6–2, 6–2 1925 Ranskan mestaruuskilpailut Suzanne Lenglen 6–1, 6–2 1925 Yhdysvaltain mestaruuskilpailut Helen Wills Moody 3–6, 6–0, 6–2 == Lähteet == Luokka:Brittiläiset tennispelaajat Luokka:Brittiläiset sulkapalloilijat Luokka:Brittiläiset olympiavoittajat Luokka:Vuonna 1896 syntyneet Luokka:Vuonna 1992 kuolleet
Han Fei

Han Fei (韓非 pinyin: Hán Fēi; Wade-Giles: Han Fei: myös Han Feizi: 韩非子; n. 280–233 eaa.) oli kiinalainen filosofi ja Xunzin oppilas. Hänen mielestään kaikki ihmiset toimivat yhden ainoan periaatteen mukaan: vältellen rangaistusta ja yrittäen hyötyä. Monet kiinalaiset merkkihenkilöt kuten Qin Shi Huangdi ja Mao Zedong mieltyivät hänen ajatuksiinsa. == Lähteet == Luokka:Kiinalaiset filosofit Luokka:Seulonnan keskeiset artikkelit
Pentti Fabritius

Pentti Olavi Fabritius (25. maaliskuuta 1930 Rautalampi – 15. joulukuuta 1978 Kuopio) oli suomalainen kirjailija. Fabritiuksen vanhemmat olivat maanviljelijä Johannes Fabritius ja Selma Augusta Röntynen. Hän oli naimisissa vuodesta 1962 lähtien Hilkka-Liisi Lundellin kanssa ja erottuaan meni uusiin naimisiin Iiris Aulikki Mäkisen kanssa 1969. Fabritius oli perustamassa Kanta- Hämeen kirjailijayhdistystä Vana-66:ta 1966 olleessaan työssä siltatyömaalla Hämeenlinnassa ja toimi yhdistyksen ensimmäisenä puheenjohtajana 1968. == Teokset == *Sammalen alta, runoja. WSOY 1964 *Rumppuranta, romaani. WSOY 1965 *Sillantekijät, romaani. WSOY 1967 *Metsäkukkia, näytelmä. Kuopion yhteisteatteri 1973 == Palkinnot == * J. H. Erkon kirjoituskilpailu 1958 * Kalevi Jäntin palkinto 1965 == Lähteet == * Suomen kirjailijat-tietokanta * Pohjoissavolaisia kirjailijoita * Vana-66 historia Luokka:Suomalaiset kirjailijat Luokka:Kalevi Jäntin palkinnon saajat Luokka:Vuonna 1930 syntyneet Luokka:Vuonna 1978 kuolleet
Mario Party Advance

Mario Party Advance on seitsemäs peli Mario Party -pelisarjassa. Aikaisemmissa sarjan peleissä ollut moninpelitila Party Mode on korvattu uudella Shroom Cityllä. Pelin idea on suorittaa Shroom Cityn asukkaiden antamat tehtävät ja kerätä kaikki minipelit ja vehkeet, jotka Bowser on sirotellut ympäri kaupunkia. Pelin pelattavat hahmot ovat Mario, Luigi, Prinsessa Peach ja Yoshi. Pelin oheisena on Mario Party lautapeli, jonka maksimipelaajamäärä on 4. Pelillä on Metacriticissä keskiarvona 54/100 ja GameRankingsissa 56.53 %. IGN antoi pelille arvosanaksi 6/10 ja GameSpot 6.5/10. == Lähteet == == Aiheesta muualla == * Virallinen sivusto Luokka:Mario Party -pelit Luokka:Nintendon julkaisemat videopelit Luokka:Vuoden 2005 videopelit Luokka:Game Boy Advance -pelit
Valkokangas

Valkokangas on heijastuspinta, jolle heijastetaan kuvia yleisön nähtäväksi esimerkiksi elokuvateattereissa, kotiteattereissa tai toimisto- ja konferenssitiloissa. Valkokankaalle voidaan heijastaa kuva elokuvaprojektorilla, videoprojektorilla, diaprojektorilla tai piirtoheittimellä. Valkokankaat ovat tavallisesti väriltään neutraalin valkoisia tai harmaita, jotta esitettävä kuva toistuisi mahdollisimman tarkoin alkuperäisissä väreissä. Valkokankaiden heijastavuus vaihtelee käyttötarkoituksen mukaan: saatavilla on kankaita tummanharmaista valkoisiin ja pinnaltaan aluminisoituihin tai lasihelmillä päällystettyihin. Jälkimmäisillä saadaan aikaan hyvin kirkas kuva, kun kuva heijastetaan ja sitä katsotaan suoraan kankaan edestä. Valkokangas voidaan tehdä myös maalaamalla seinä sopivalla maalilla. Pienet valkokankaat ovat yleensä suorapintaisia, mutta elokuvateattereiden suuremmat kankaat voidaan tehdä myös kaareviksi. Uusimmat valkokankaat mahdollistavat videoprojektorin käytön valoisassakin tilassa. ==Rakenne== Valkokankaita on tyypiltään erilaisia: *Jäykkä seinään asennettava valkokangas on tavallinen elokuvateattereissa ja kotiteattereissa. Se säilyttää muotonsa ja toistaa kuvan aiheuttamatta siihen geometrisia vääristymiä.How to Find a Projector Screen *Siirrettävää valkokangasta käytetään paikoissa, joihin ei voi asentaa kiinteää. Se on yleensä alas vedettävä (pull down) tai ylös nostettava (roll up tai pull up). Kangas kiertyy niissä metallisen putken sisään.Big Screen ForumWhat is a Pull Down Screen *Sähköinen valkokangas on usein suuri, kiinteästi seinään tai kattoon asennettava tai kattoon ripustettava valkokangas. *Vaihtuva valkokangas on uusinta tekniikkaa. Siinä kangas voidaan sähköisesti muuttaa himmeäksi tai kirkkaaksi. Kirkkaassa kuva näkyy molempiin suuntiin. Tätä käytetään muun muassa myymälätiloissa mainostarkoituksiin.Scienstry *Puhallettava, ilmalla täytettävä valkokangas on tarkoitettu tilapäiseen ulkokäyttöön.Air Screen ==Lähteet== ==Aiheesta muualla== *How Movie Screen Works *Diffuusioscreeni haastaa perinteisen valkokankaan Luokka:Elokuvatekniikka Luokka:Televisiotekniikka Luokka:Näyttötekniikka
Vapaa tanssi

Vapaa tanssi oli yksi monista termeistä, jota käytettiin varhaisista 1900-luvun alun Yhdysvalloissa ja Saksassa kehittyneistä uusista tanssityyleistä, joista alkoi nykytanssin kehitys. Muita nimikkeitä olivat plastinen tanssi, esteettinen tanssi, ekspressionistinen tanssi, ilmaisutanssi (ausdruckstantz) ja moderni tanssi. Nimityksistä voi päätellä eri tanssintekijöiden painotuseroja tanssin sisällössä ja muodossa. Ajan tanssikehitystä on tarkemmin selostettu artikkelin nykytanssi historiaosiossa. Vapaan tanssin voidaan katsoa syntyneen 1900-luvun alun Saksassa, ja vuosina 1910–1933 sitä kutsuttiin usein ekspressionistiseksi tanssiksi. Saksassa ekspressionistista tanssia kutsuttiin myös ilmaisutanssiksi (). Vapaa tanssi oli merkittävin reaktio tuon aikakauden vallitsevaa tanssitraditiota vastaan. Vapaan tanssin edustajat korostivat tanssijan sisäistä motivaatiota ja tunteita ulkoisen muodon sijaan. Toisin kuin klassisessa baletissa, vapaassa tanssissa ei ollut kaavamaisia sääntöjä, vaan tanssin muoto syntyi yksilöllisesti tanssijan tunteiden ohjauksessa. Vapaa tanssi pyrki vapauttamaan tanssi-ilmaisun opituista muodoista ja säännöistä niin seksuaalisesti, sosiaalisesti, ruumiillisesti, psykologisesti kuin kulttuurillisesti. Lähes samanaikainen modernin tanssin synty Yhdysvalloissa innosti vuosisadan alkupuolella koreografit niin Euroopassa kuin Amerikassa uuteen tanssin teorian pohdintaan, jossa pyrittiin irtautumaan baletin kuivasta teknisyydestä. Suomessa vapaaksi tanssiksi kutsuttiin erityisesti Maggie Gripenbergin luomaa tanssityyliä. Suomalaisen tanssintutkimuksen käytännön mukaan suomalaisen tanssitaiteen kehityksessä modernia tanssia pidetään vapaan tanssin ajallisena jatkumona. 1930- ja 1940-luvuilla vapaa tanssi muodostui Suomessa tanssitaiteen keskeiseksi käsitteeksi, jonka alle luettiin monia varhaisen modernin tanssin suuntauksia. Toisen maailmansodan jälkeen vapaaseen tanssiin liittyvät saksalaisyhteydet johtivat kuitenkin sen taiteellisen arvon tuomitsemiseen. Silti vielä vuoteen 1963 saakka Suomen Tanssitaiteilijain Liitossa oli vain kaksi jaostoa: baletin ja vapaan tanssin jaostot. Modernin tanssin käsite otettiin Suomessa laajemmin käyttöön vasta 1960-luvun vaihteessa. Suomalaisen modernin tanssin katsotaankin usein syntyneen juuri 1960-luvun alussa, ja tähän muutokseen vaikutti merkittävästi tanssija-koreografi Riitta Vainion palaaminen opiskelumatkoiltaan Yhdysvalloista Suomeen. Vainion tanssitaiteen taustalla oli kuitenkin vahvasti nimenomaan vapaa tanssi sekä naisvoimistelu. Suomalaista vapaata tanssia on eri ajanjaksoina ja tyylillisten vivahde-erojen vuoksi kutsuttu muun muassa nimityksillä uusi tanssi, plastinen tanssi, absoluuttinen tanssi, ilmaisutanssi, rytmillinen tanssi, ja paljasjalkatanssi. Kansainvälisesti on usein käytetty termiä varhainen moderni tanssi (). ==Lähteet== Luokka:Nykytanssi Luokka:Vapaa tanssi
Martti Palkispää

Martti Toivo Palkispää (sukunimi vuoteen 1953 Bamberg) (19. huhtikuuta 1924, Korpiselkä - 16\. toukokuuta 2006, Suonenjoki) oli suomalainen kirjailija. Varsinaiselta ammatiltaan Palkispää oli metsätalousneuvoja. Palkispään vanhemmat olivat myymälänhoitaja Evert Albin Bamberg ja Katariina Rissanen. Hän kävi keskikoulun ja valmistui metsäteknikoksi Rovaniemen metsäkoulusta 1948. Palkispää työskenteli metsäharjoittelijana Kymin Oy:ssä 1945-1946 ja sen jälkeen metsäteknikkona ensin Sodankylässä 1949–1952 ja metsätalousneuvojana Pohjois-Savon metsänhoitolautakunnassa ensin Kaavilla 1953-1962 ja sitten Varkaudessa vuodesta 1962-1974.Palkispää, Martti. Kuopion kirjasto, Pohjoissavolaisen kaunokirjallisuuden bibliografia Palkispää oli naimisissa 1946-1971 Katri-Mirjam Karjusen kanssa ja erottuaan meni toisen kerran naimisiin Irja Annikki Halmeen kanssa 1972. Erno Paasilinna luonnehtii hänen ilmaisuaan luonnonkuvauksen alalla ja joissakin henkilökuvauksissa tuoreeksi. Erätarinoita ja humoristisia kertomuksia hän sanoo vapautuneesti ja luontevasti kehitellyiksi.Paasilinna, s. 210 == Teokset == *Kimaltavassa metsässä, novelleja. WSOY 1951 *Poroerotus, romaani. WSOY 1952, 2. painos 1953. *Nappaslieriläiset, novelleja. WSOY 1954 ==Palkinnot == * Kalevi Jäntin palkinto 1955 == Lähteet == * ===Viitteet=== Luokka:Suomalaiset kirjailijat Luokka:Kalevi Jäntin palkinnon saajat Luokka:Vuonna 1924 syntyneet Luokka:Vuonna 2006 kuolleet
Harry Bernstein

Harry Bernstein (30. toukokuuta 1910 Stockport – 3. kesäkuuta 2011) oli englantilaissyntyinen kirjailija. Bernstein saavutti kirjallista menestystä poikkeuksellisen vanhalla iällä, sillä hän alkoi työstää esikoisteostaan Näkymätöntä muuria (The Invisible Wall) jäätyään leskeksi Ruby-vaimon kuoltua leukemiaan 2002. Tämä kirjailijan lapsuusvuosia käsittelevä teos ilmestyi vuonna 2007, kun Bernstein oli 96-vuotias. Otava kustantama Mika Tiirisen suomennos ilmestyi samana vuonna.Otava Kolmas kirja, The Golden Willow, ilmestyi vuonna 2009. Siinä hän käy läpi avioliittoaan ja sen jälkeisiä vuosia. Bernstein oli juutalainen ja muutti 12-vuotiaana Yhdysvaltoihin. Hän asui kuolemaan saakka New Jerseyssä. Vuonna 2008 ilmestyi hänen toinen teoksena The Dream, joka kuvaa perheen varhaisia vuosia valtameren takana. Bernstein oli puolalaissyntyisten vanhempiensa seitsemästä lapsesta viides. Hänen äitinsä väitti vastoin virallisten asiakirjojen tietoja pojan syntyneen 17. huhtikuuta. Bernstein ei kuitenkaan viime vuosinaan juhlistanut syntymäpäiväänsä enää kumpanakaan päivänä.Iht.com Hän kuoli 101-vuotiaana 3. kesäkuuta 2011. ==Teokset== * The Invisible Wall, 2007 * The Dream, 2008 * The Golden Willow 2009 * What Happended to Rose (2012) == Lähteet == == Aiheesta muualla == * Luokka:Brittiläiset kirjailijat Luokka:Yhdysvaltalaiset kirjailijat Luokka:Vuonna 1910 syntyneet Luokka:Vuonna 2011 kuolleet Luokka:Yli satavuotiaiksi eläneet yhdysvaltalaiset
Anthems of Rebellion

Anthems of Rebellion on ruotsalaisen metalliyhtye Arch Enemyn viides studioalbumi. Se julkaistiin vuonna 2003. == Kappaleet == # # # # # # # # # # # # # == Kokoonpano == * Angela Gossow – laulu * Michael Amott – kitara, tuotto * Christopher Amott – kitara * Sharlee D'Angelo – basso * Daniel Erlandsson – rummut == Arvostelut == * Allmusic: Allmusic review * Blabbermouth: Blabbermouth * Imperiumi.net: Imperiumi.net * Soundi: Soundi * Sputnikmusic: Sputnikmusic == Lähteet == == Aiheesta muualla == * * Luokka:Arch Enemyn albumit Luokka:Vuoden 2003 albumit
Antti Jalava (ruotsinsuomalainen kirjailija)

Antti Ilmari Jalava (24. kesäkuuta 1949 Lappeenranta – 17. elokuuta 2021 Tukholma Antti Ilmari Jalava. Ratsit.) oli ruotsinsuomalainen ruotsin kielellä kirjoittanut kirjailija. Jalava käsitteli kirjoissaan identiteettiongelmista kärsivien siirtolaisnuorten sopeutumisvaikeuksia ruotsalaiseen yhteiskuntaan. Hän tuli julkisuuteen sekä Ruotsissa että Suomessa 1980 romaanillaan Asfaltblomman (Asfalttikukka) josta tehtiin myös TV-elokuva. __NOTOC__ == Teoksia == * Matti, pienoisromaani. Bo Cavefors 1974. * Jag har inte bett att få komma, nuorisoromaani. Bonniers 1976. * Kukaan ei kysynyt minulta. Suomennos Leena Sopenlehto. WSOY 1978. * Asfaltblomman, romaani. Askild & Kärnekull 1980 * Asfalttikukka. Suomennos Pentti Saarikoski. WSOY 1981. * Sprickan, romaani. Nordstedts 1993 * Halkeama. Suomennos Kaarina Ripatti. WSOY 1993. * Känslan, romaani. Nordstedts 1996. == Palkinnot == * Kalevi Jäntin palkinto 1982 == Lähteet == * Ruotsinsuomalaisia kirjailijoita. ===Viitteet=== Luokka:Ruotsalaiset kirjailijat Luokka:Ruotsinsuomalaiset henkilöt Luokka:Ruotsinkieliset kirjailijat Luokka:Kalevi Jäntin palkinnon saajat Luokka:Vuonna 1949 syntyneet Luokka:Vuonna 2021 kuolleet
Doomsday Machine

Doomsday Machine on ruotsalaisen metalliyhtye Arch Enemyn kuudes studioalbumi, vuodelta 2005. == Kappaleet == # # # # # # # # # # # # # == Kokoonpano == * Angela Gossow – laulu * Michael Amott – kitara, tuotto * Christopher Amott – kitara * Sharlee D'Angelo – basso * Daniel Erlandsson – rummut == Arvostelut == * Allmusic: Allmusic review * Blabbermouth: Blabbermouth * Desibeli.net: Desibeli.net * Imperiumi.net: Imperiumi.net * Rockhard.de: Rockhard.de * Soundi: Soundi == Lähteet == == Aiheesta muualla == * * Luokka:Arch Enemyn albumit Luokka:Vuoden 2005 albumit
Höfuðborgarsvæðið

Höfuðborgarsvæðið (tunnetaan myös nimellä Stór-Reykjavíkursvæðið eli Suur- Reykjavíkin alue) on Reykjavíkin suurkaupunkialueen nimi. Se koostuu Reykjavíkista ja kuudesta ympäröivästä kaupungista ja kunnasta. Kaupunkialueen pinta-ala on 1 062 neliökilometriä ja väkiluku oli vuonna 2019 noin 228 200\. Se on lähes 65 prosenttia Islannin väestöstä. Alue on kuitenkin suurkaupunkialueeksi hyvin harvaan asuttu, sillä siellä asuu vain noin 215 asukasta neliökilometrillä. Kaupunkialue on Islannin tärkein väestökeskittymä niin väestöllisesti, taloudellisesti, poliittisesti kuin kulttuurillisestikin. == Alueen kunnat == Kunta Pinta-ala (km²) Väkiluku (2019) Väestötiheys (as/km²) Garðabær 75,4 16 299 216,2 Hafnarfjörður 144 29 799 206,9 Kjósarhreppur 284 238 0,8 Kópavogur 80,1 36 975 461,6 Mosfellsbær 185 11 463 62,0 Reykjavík 274 128 793 470,0 Seltjarnarnes 2,1 4 664 2 210,4 Lähde: == Lähteet == Luokka:Islannin alueet Höfudborgarsvaedid Höfudborgarsvaedid
Iikka Vuotila

Leo Iikka Vuotila (17. kesäkuuta 1933 Kemi - 15\. huhtikuuta 1975 Oulu) oli suomalainen kirjailija ja teologian lisensiaatti. Vuotila toimi opettajana ja pappina muun muassa Helsingissä, Tampereella, Laukaassa ja Keravalla. Romaanien lisäksi Vuotila julkaisi 1967 kirjallisen tutkielman Kirjailija ja omatunto, jossa hän tarkasteli Väinö Linnaa, Olavi Siippaista ja Lauri Viitaa eettisinä kirjailijoina. Kirjallisuudentutkija Markku Eskelisen mukaan Vuotilan 1966 julkaistu romaani Kuin lähtö oli "ainoa 1960-luvun suomenkielinen romaani, jota on vähänkään luontevaa verrata ranskalaiseen uuteen romaaniin". ntamo-kustantamo : Iikka Vuotilan kirjan Kuin lähtö esittely == Teokset == * Virrensiru: romaani. Gummerus 1963 * Paljon haltijaksi: romaani. Gummerus 1965 * Kuin lähtö: kertautuvaa tekstiä. Gummerus 1966, näköispainos ntamo, Helsinki 2016 * Kirjailija ja omatunto: Pekkanen, Linna, Siippainen ja Viita eettisinä kirjailijoina. WSOY 1967 * Lukion uskonto valintatehtävinä. Kirjayhtymä 1968 * Hra Petteri lähti merille: Romaani Pyhästä maasta ja Iin Haminasta. WSOY 1969 * Naisen puoli. WSOY 1972 * Oulu : kaupungin muuttuva omakuva, kuvat Matti Saanio, teksti Iikka Vuotila. Pohjoinen 1972 * Ihmisen oikea ja väärä. WSOY 1973 * Kanssapuheita: Postilla. WSOY 1974 == Palkinnot == * Kalevi Jäntin palkinto 1966 == Lähteet == * Suomen kirjailijat-tietokanta == Aiheesta muualla == *Kirjasampo.fi: Iikka Vuotila Luokka:Suomen evankelis-luterilaisen kirkon papit Luokka:Suomalaiset kirjailijat Luokka:Kalevi Jäntin palkinnon saajat Luokka:Vuonna 1933 syntyneet Luokka:Vuonna 1975 kuolleet
Burg-Reuland

Burg-Reuland on yksi Belgian kunnista. Se sijaitsee Vallonian alueella, Liègen maakunnassa. Kunta kuuluu myös Belgian saksankieliseen yhteisöön (Deutschsprachige Gemeinschaft Belgiens). Kunta on yhteisöön kuuluvista kunnista eteläisin. Vuonna 2014 kunnan asukasluku oli 4 011 ja pinta-alaltaan se on 108,96 neliökilometrin suuruinen. Kunnan suurimpiin nähtävyyksiin lukeutuu Reulandin linna (). == Aiheesta muualla == * Kunnan viralliset sivut Luokka:Liègen kunnat
Lontzen

Lontzen on yksi Belgian kunnista. Se sijaitsee Vallonian alueella, Liègen maakunnassa. Kunta kuuluu myös Belgian saksankieliseen yhteisöön (Deutschsprachige Gemeinschaft Belgiens). Kunta syntyi vuonna 1977 kun Lontzenin, Herbesthalin ja Walhornin kunnat liittyivät yhteen. Vuoden 2014 alussa kunnan asukasluku oli 5 537 ja pinta-alaltaan se on 28,73 neliökilometrin suuruinen, asukastiheyden ollessa näin 193 as./km². == Aiheesta muualla == * Kunnan viralliset sivut Luokka:Liègen kunnat
Jaguar Mark X

Jaguar Mark X (mark ten) on suurin Jaguarin koskaan valmistama sedanmalli, joka suunniteltiin alun perin Yhdysvaltojen markkinoita varten. Autosta tehtiin myös luksusmalli Daimler DS420, jota valmistettiin aina vuoteen 1992 asti. == Kehitys == Vuonna 1966 auton nimeksi tuli Jaguar 420G. == Tekniikka == Jousitus on joka kulmassa erillisjousitus ja edessä on kierrejouset. Vaihteistona on manuaali, ylivaihteella varustettu manuaali tai automaattivaihteisto. == Moottorit == *3.8 (3781 cm3) (1961 - 1964) *4.2 (4235 cm3) (1964 - 1970) == Mitat == *Pituus: 5130 mm *Leveys: 1930 mm *Akseliväli: 3050 mm *Omamassa: 1860 kg Mark X Luokka:1960-luvun autot
Morian

Morian on jyväskyläläinen metalliyhtye, joka on perustettu vuonna 2002. Yhtyeeseen kuuluvat Janne Siekkinen (laulu), Sami Niittykoski (kitara), Mika Laitinen (kitara), Antti Simonen (koskettimet), Jaakko Niemi (basso) ja Joonas Juutilainen (rummut). Muutaman demon jälkeen yhtye teki promo-CD:n nimeltään Firewalkers, joka sisälsi neljä kappaletta. Levytyssopimuksen Morian sai vuonna 2006. Heidän debyyttisinglensä, "Away from the Sun", julkaistiin 7. maaliskuuta 2007, ja se saavutti suoraan toisen sijan Suomen singlelistalla. Morianin debyyttialbumi, Sentinels of the Sun, julkaistiin 16. toukokuuta 2007. Yhtyeen tuorein albumi, Ashen Empire, julkaistiin huhtikuussa 2012. == Jäsenet == === Nykyiset === * Janne Siekkinen – laulu * Mika Laitinen – kitara * Sami Niittykoski – kitara * Joonas Juutilainen – rummut * Antti Simonen – kosketinsoitin === Entiset === * Jarno Raitio – rummut * Jaakko Niemi – basso * Mikko Hänninen – rummut * Saku – kitara * Alpertti Rieskjärvi – kitara * Sami Poimala – kosketinsoitin * Tepu W – laulu * Antti Happonen – rummut == Diskografia == ;Studioalbumit * * ;Singlet * ;Demot * * * * == Aiheesta muualla == * Viralliset kotisivut * * Luokka:Suomalaiset metalliyhtyeet Luokka:Suomalaiset goottimetallin yhtyeet